Berea din Bucureşti, atracţie turistică. Străinii sunt atraşi de preţul mic al berii.
Berea din București este de trei ori mai ieftină decât în alte capitale din Europa. O bere costă la București, în medie, echivalentul a doi euro. Românii beau bere de un miliard de euro pe an. Piața berii artizanale este sub un procent din totalul cifrei de afaceri.
Trăiască berea! Este pe locul trei, după apă și ceai, în topul băuturilor preferate în România.În plus, la București se vinde una dintre cele mai ieftine beri din Europa. Opt, nouă lei, deci cam doi euro. În top sunt marile capitale din Occident, unde preţul mediu pentru o bere trece de cinci euro.Prețul este influențat de puterea de cumpărare și de câți turiști vin într-o metropolă. La noi, salariul mediu este aproape trei ori mai mic decât la Londra, Paris și Roma.Înainte de coronavirus, capitala era vizitată de două milioane de turiști."Străinii care căutau bere artizanală însemnau 30% din totalul clienţilor şi probabil 40% din încasări. Sunt foarte interesaţi în special de berea artizanală, stăm foarte bine din perspectiva calităţii. Este considerată scumpă de români, cei care sunt obişnuiţi cu berea la pet", a declarat Bogdan Tănăsescu, proprietarul unui pub cu bere artizanală.